Griffons klop OP-Olifante in Eerste Liga | Netwerk24
Deur Sportredaksie 14 Julie 2019 19:30
Die rugbyspan van die Griffons is danksy sy oorwinning van 23-19 Saterdag in Port Elizabeth oor die Oostelike Provinsie-Olifante steeds stewig in die wedloop van die Curriebeker-reeks se Eerste Liga.
Die voormalige King-stut Hond van der Merwe was in die Griffons-span wat Saterdag in die Wolfson-stadion in Port Elizabeth met die OP-Olifante afgereken het. Foto: Gallo Images
Die Olifante het 'n swakkerige eerste helfte beleef en was met rustyd met 7-13 agter.
Kort ná die blaaskans het die plaasvervanger-vleuel Athi Majinye twee drieë gedruk wat die Olifante laat voorloop het.
Dit het gelyk of die tuisspan die knoop sou deurhak, maar toe gaan druk die flank Jean Pretorius kort voor die einde 'n onderskep-drie vir die Griffons.
Robbie Petzer het die drie verdoel om die telling 20-19 vir die besoekers te maak.
Danrich Visagie het kort daarna 'n skepdoel deur die pale gejaag om die oorwinning vir die Noord-Vrystaters te verseker.
In nog wedstryde in die reeks het die Jaguares-vyftiental sy tweede agtereenvolgende oorwinning behaal.